Vilt tú seta dám á og við eldhuga leiða og mynda ein týðandi tænastustovn í føroyska mentanarumhvørvinum og menna Tórshavnar kommunu sum eina virkna mentanarkommunu–so er hetta møguliga starvið til tín! Starvið sum býarbókavørður og leiðari fyri Býarbókasavnið er leyst at søkja við starvsbyrjan 1. september 2018 ella eftir nærri avtalu. UM BÝARBÓKASAVNIÐ Býarbókasavnið er ein kommunalur stovnur innan mentamálaøkið í Tórshavnar kommunu. Býarbókasavnið hevur ein týðandi leiklut í gerandisdegnum hjá fólki í býnum, ungum sum eldri. Sum mentanar- og kunningardepil í miðbýnum og við hópatals bókum, tíðarritum, talgildum miðlum o. ø. skal Býarbókasavnið áhaldandi mennast og vera ein fjøltáttaður, nýskapandi, sjónligur og virkin tænastustovnur, ið røkkur út um vanliga bókasavnsvirksemið. Aftur í summar bjóðar Tórshavnar kommuna lesandi at sita á Býarbókasavninum. Lestrarhølið verður á ovastu hæddini. Hetta er sættu ferð, at tænastan verður á Býarbókasavninum. Í lestrarhølinum kunnu lesandi sita í friði og náðum og arbeiða við uppgávum og lestri annars. Hetta er eitt tilboð til teirra, ið eitt nú eru heima í summarfrí og hava tørv á einum friðarligum staði at lesa og arbeiða. Starvið sum býarbókavørður verður lýst leyst í næstum.